ไทยพบติดเชื้อ “โควิด” รายใหม่ 7 คน เดินทางกลับจากตปท.
ไทยพบติดเชื้อ "โควิด" รายใหม่ 7 คน เดินทางกลับจากตปท.
14 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่ 7 คน เดินทางมาจากต่างประเทศ และเข้าพักในสถานที่กักกันของรัฐ (State Quarantine) ประกอบด้วย บาห์เรน 1 คน อินเดีย 4 คน และออสเตรเลีย 2 คน 
สำหรับจำนวนผู้ป่วยยืนยันสะสมล่าสุดอยู่ที่ 3,473 คน เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 535 คน จำนวนผู้ป่วยรักษาหายแล้วอยู่ที่ 3,312 คน และยังมีผู้ป่วยรักษาตัวอยู่ในโรงพยาบาล 103 คน ขณะที่ยอดผู้เสียชีวิตสะสมอยู่เท่าเดิมที่ 58 คน
